
РЕПУБЛИКА СРБИЈА
ОПШТИНА РАЧА
ОПШТИНСКА ИЗБОРНА КОМИСИЈА
Број: 013-28/2026- I-04
Дана: 30.09.2026.годинe
Карађорђева 48.,
34210 Рача


Записник са четврте  седнице Општинске изборне комисије општине Рача

Четврта седница Општинске изборне комисије општине Рача, одржана је дана 30.09.2026. године са почетком у 18:00  часова.
Седници присуствују:
1. Сања Милошевић, председник комисије;
2. Сузана Милошевић, заменик председника;
3. Александар Јеремић члан;
4. Слободан Савић, заменик члана;
5. Ана Савковић, заменик члана;
6. Марија Дугић, заменик члана;
7. Лидија Чоходар, заменик члана;
8. Наташа Миладиновић, заменик члана и 
9. Славица Костић, заменик секретара.
Записник води  заменик секретара  општинске изборне Комисије, Славица Костић.
            Председник Комисије, Сања Милошевић отворила је седницу и извршила прозивање присутних чланова Комисије. Након извршеног прозивања, председник Комисије је констатовао да на седници има довољан број чланова и да постоји кворум за пуноважан рад и одлучивање, након чега је присутним члановима предложио  усвајање записника са претходне Седнице.
Отворена је дискусија. Није било дискутаната. Записник је усвојен једногласно од стране свих присутних чланова.
Након тога, председник Комисије предлаже следећи дневни ред: 
1. Усвајање Записника са претходне Седнице Комисије;
2. Доношење Решења о именовању члана и заменика члана у проширени састав ОИК на предлог Овлашћеног лица, испред КОАЛИЦИЈЕ АУТЕНТИЧНА ДЕСНИЦА - НОВИ ДСС - МОНАРХИСТИ подносиоца проглашене изборне листе АУТЕНТИЧНА ДЕСНИЦА - др МИЛОШ ЈОВАНОВИЋ (Нови ДСС - МОНАРХИСТИ  - Српска коалиција НАДА - Национално демократска алтернатива – НОВА ДЕМОКРАТСКА СТРАНКА СРБИЈЕ - ПОКРЕТ ЗА КРАЉЕВИНУ СРБИЈУ) - ОДВАЖНО СРПСКИ!;
3. Разно.

Отворена је дискусија. Није било дискутаната. Предложени дневни ред је једногласно усвојен.  Прешло се на рад по тачкама.
Тачка 1.
            Општинској изборној комисији општине Рача је од овлашћеног лица испред КОАЛИЦИЈЕ АУТЕНТИЧНА ДЕСНИЦА - НОВИ ДСС - МОНАРХИСТИ подносиоца проглашене изборне листе АУТЕНТИЧНА ДЕСНИЦА - др МИЛОШ ЈОВАНОВИЋ (Нови ДСС - МОНАРХИСТИ  - Српска коалиција НАДА - Национално демократска алтернатива – НОВА ДЕМОКРАТСКА СТРАНКА СРБИЈЕ - ПОКРЕТ ЗА КРАЉЕВИНУ СРБИЈУ) - ОДВАЖНО СРПСКИ! за изборе за народне посланике Народне скупштине, расписане за 25.10.2026. године стигао предлог за именовање члана и заменика члана у проширеном саставу  општинске изборне комисије и то: за члана Слађану Стојановић из Раче, а за заменика члана Снежану Ристић из Раче.
            Председник је упитао присутне чланове имају ли неких питања  у оквиру прве тачке дневног реда, а како се нико од присутних чланова није јавио за реч, приступило се гласању.
          Општинска изборна комисија општине Рача једногласно је усвојила Решење о именовању члана и заменика члана у проширеном саставу, на предлог овлашћеног лица испред КОАЛИЦИЈЕ АУТЕНТИЧНА ДЕСНИЦА - НОВИ ДСС - МОНАРХИСТИ подносиоца проглашене изборне листе АУТЕНТИЧНА ДЕСНИЦА - др МИЛОШ ЈОВАНОВИЋ (Нови ДСС - МОНАРХИСТИ  - Српска коалиција НАДА - Национално демократска алтернатива – НОВА ДЕМОКРАТСКА СТРАНКА СРБИЈЕ - ПОКРЕТ ЗА КРАЉЕВИНУ СРБИЈУ) - ОДВАЖНО СРПСКИ!
Тачка 2.
Председник Комисије је по овој тачки дневног рада - разно, упитао присутне чланове имају ли неких питања у оквиру ове тачке. 
           Како се нико  од присутних чланова није јавио за реч по овој тачки дневног реда, председник Комисије је закључио седницу у 18:15 часова.



ЗАМЕНИК СЕКРЕТАРА                                                ПРЕДСЕДНИК КОМИСИЈЕ
      Славица Костић                                                                       Сања Милошевић

